Stina Blackstenius

Stina Blakstenius (Emma Stina Blackstenius, g. 1996 m. vasario 5 d., Švedija) – Švedijos futbolininkė, puolėja.

 Karjera 
Futbolą žaisti pradėjo Švedijoje, 2002–2011 m. priklausė Vadstena GIF jaunimo ugdymo sistemai. 2011 m. debiutavo Vadstena GIF pagrindinėje komandoje. 2013 m. persikėlė į Linköping. 

Nuo 2017 m. sausio priklausė Montpellier (Prancūzija). 2017 m. sausio 4 d. debiutavo klube rungtynėse prieš „Paris Saint-Germain“. Rungtynes pradėjo kaip atsarginė, o aikštėje pasirodė po keitimo, 81 minutę pelnė pergalingą įvartį. Montpellier palaužė varžoves rezultatu 2–1. 2017 m. vasario 19 d. pelnė keturis įvarčius pergalės Prancūzijos taurės rungtynėse prieš ketvirtojo diviziono FC Domont ir svariai prisidėjo prie triuškinančios pergalės rezultatu 16–0.

2019 m. sugrįžo į Linköping (Švedija). 2019 m. sausio 30 d. oficialiai pranešta, kad pasirašyta dviejų metų trukmės sutartis.

2020 m. perėjo į tuometinį Kopparbergs/Göteborg FC (nuo 2021 m. sezono žinomą kaip Häcken). 2020 m. sezone tapo Damallsvenskan čempione. Iškovota 2020–2021 m. Svenska Cupen.

2022 m. sausio 14 d. pasirašė sutartį su Super League rungtyniaujančiu Arsenal klubu. 2022 m. sausio 19 d. debiutavo Arsenalo gretose 2021–2022 FA Women's League Cup turnyro ketvirtfinalio rungtynėse prieš Manchester United. Susitikimą pradėjo kaip atsarginė, o aikštėje pasirodė po keitimo 69 minutę vietoje Vivianne Miedema. 2022 m. vasario 5 d. pelnė pirmąjį savo įvartį atstovaudama Arsenalui rungtynėse prieš Manchester United. Susitikimas baigėsi lygiosiomis 1–1.

 Rinktinės 
Nuo 2015 m. kviečiama į nacionalinę rinktinę. Atstovaudama nacionalinei komandai sužaidė daugiau nei šimtą rungtynių.

 Pasiekimai 
  su Linköping
 Damallsvenskan: 2016 m.
 Svenska Cupen: 2013–2014, 2014–2015 m

  su Kopparbergs/Göteborg / BK Häcken
 Damallsvenskan: 2020 m.
 Svenska Cupen: 2020–2021 m.

  su Arsenal
 FA Women's League Cup: 2022–2023, 2023–24 m.
 UEFA Women's Champions League: 2024–2025 m.

 Šaltiniai 

 Nuorodos 
 Oficiali svetainė (Arsenal)
 SOCCERWAY (Apie žaidėją).
 FLASHSCORE (Apie žaidėją)
 soccerdonna (Apie žaidėją)
 svenskfotboll.se (Apie žaidėją)
 worldfootball.net (Apie žaidėją)
 Globalsportsarchive (Apie žaidėją)

Kategorija:Švedijos futbolininkės